थाना क्षेत्र के एक गांव में कक्षा आठ में पढ़ने वाली 14 वर्षीय छात्रा ने पांच युवकों पर दुष्कर्म का आरोप लगाते हुए सनसनी फैला दी थी. छात्रा की तरफ से थाने में तहरीर दी गई थी. तहरीर के आधार पर पुलिस ने दो युवकों को गुरुवार को ही हिरासत में ले लिया था, लेकिन बाद में इन्हें छोड़ दिया गया. बात आगे बढ़ने लगी तो गुरुवार देर रात तक इस मामले को लेकर गांव में पंचायत चली. शुक्रवार को भी इसे लेकर गहमागहमी का माहौल बना रहा. पंचायत में आरोपियों को तरह-तरह से दंडित करने के लिए व्याख्यान दिए गये. पंचों ने पीड़ित परिवार को तमाम ऊंच-नीच का वास्ता देते हुए आरोपियों को बचाने के लिए हर हथकंडा अपनाया.